સુભાષચંદ્ર બોઝ, જયપ્રકાશ નારાયણ અને અમારા મહુવાના જશુભાઈ મહેતા શહીદ થવાની તૈયારી સાથે જાહેર જીવનમાં સમર્પણભાવથી ઝંપલાવતા હતા. આજે આ શહીદી અદૃશ્ય થઈ ગઈ છે અને સત્તાના મધપૂડાનું શહદ ચાટવા માખીઓની જેમ વિવિધ રાજકીય સત્તા ઝૂંટવવા ચારે કોર બણબણતા સૌ તૈયાર બેઠા છે. આર. સેન નામના સિંગાપોરના રાજકીય કટાર-લેખક કહે છે કે સત્તાની લૂંટનો માલ ખાવાનો એજન્ડા જાણે તૈયાર ભાણે કૉન્ગ્રેસ પાસેથી BMCએ શીખ્યો છે. હવે BJPમાં ક્યાંક સુભાષબાબુ કે જયપ્રકાશ નારાયણ જાગવાની જરૂર છે. આજે હિન્દુસ્તાન એકવીસમી સદીમાં પ્રવેશીને એનું યુવાશક્તિનું બળ ચારે કોર દુનિયામાં ફેલાઈ ગયું છે. હવે યુવાશક્તિને બીજું કંઈ જોઈતું નથી. લગભગ ૧ કરોડ જેટલા યુવાનોના હાથ વિવિધ ટેãક્નક્લ ડિગ્રી, ડબલ ડિગ્રી અને માસ્ટર્સ ડિગ્રીથી લસ્સ છે. આ હાથોને માત્ર કામ જોઈએ છે, કામ કરવાના મોકા જોઈએ છે. સત્તાધારી પક્ષે પોતાના સ્વાર્થના મોકા શોધવાને બદલે નવરા હાથોને રોજગારી આપવાની જરૂર છે.